wickkiey/tamil-wikipedia-chunked huggingface dataset:
# கலி. பூங்குன்றன்

## எழுதிய நூல்கள்

- திராவிடர் கழகத்தின் அணுகுமுறை
- சாதி தீண்டாமை ஒழிப்பு அறப்போர் ஏன்?
- தந்தை பெரியாரும் டாக்டர் அம்பேத்கரும் (தொகுப்பு)
- பிள்ளை-யார்?
- இயக்க வரலாற்றில் இராமாயண எதிர்ப்பு
- பெரியார் ஒரு வாழ்க்கை நெறி
- தந்தை பெரியார் அறிவுரை 100
- மார்க்சிஸ்டுகளின் சிந்தனைக்கு
- செங்கற்பட்டில் சுயமரியாதைச் சூறாவளி
- மனித வாழ்க்கைக்கு தேவை நாத்திகமா? ஆத்திகமா?
- சமுதாய இயக்கமா ஆர் எஸ் எஸ் ?
- சாமியார்களின் திருவிளையாடல்
- அனைத்து சாதியினருக்கும் அர்ச்சகர் உரிமை ஏன்?
- ஒற்றைப்பத்தி பாகம்-1
- ஒற்றைப்பத்தி பாகம்-2
- ஒற்றைப்பத்தி பாகம்-3
- ஒற்றைப்பத்தி பாகம்-4
- பார்ப்பனப் புரட்டுக்குப் பதிலடி'''
- பெரியார் இல்லாவிட்டால் தமிழகம் (முதல் பதிப்பு 2017)
# வளிமண்டல வேதியியல்

**வளிமண்டல வேதியியல்** *(Atmospheric chemistry)* என்பது வளிமண்டல அறிவியலின் ஒரு பிரிவாகும். இப்பிரிவில் புவியின் வளிமண்டலம் மற்றும் மற்ற கிரகங்கள் தொடர்பான அறிவியல் ஆராயப்படுகிறது. இயற்பியல், வானிலையியல், கணிப்பொறி ஒப்புருவாக்கம், கடலியல் , நிலவியல் மற்றும் எரிமலையியல் போன்ற பலதுறை ஆராய்ச்சிகளையும் உள்ளடக்கியதொரு பிரிவாக வளிமண்டல வேதியியல் விரிந்துள்ளது. காலநிலையியல் போன்று தொடர்ந்து பெருகின்ற பல்வேறு விதமான ஆய்வுகள் இப்பிரிவை மேலும் விரிவான எல்லைகளுக்கு அழைத்துச் செல்கிறது.  
வளிமண்டலத்தின் பகுதிப்பொருட்கள் மற்றும் வேதியியல் இரண்டும் பல்வேறுபட்ட காரணங்களால் முக்கியத்துவம் பெறுகின்றன. ஆனால் வளிமண்டலம் மற்றும் உயிரினங்களுக்கு இடையில் நிலவும் இடைவினைகளே மிகுந்த முக்கியத்துவம் வாய்ந்த முதன்மையான காரணமாகும். எரிமலை உமிழ்வுகள், மின்னல், விண்பொருட்களைச் சுற்றிலும் உள்ள கொரோனாவில் இருந்து வெளிப்படும் துகள்களின் மோதல் போன்ற இயற்கைச் செயல்முறைகளின் விளைவாக வளிமண்டலத்தின் பகுதிப்பொருட்களில் மாறுதல்கள் நிகழ்கின்றன. இக்காரணங்கள் மட்டுமில்லாமல் இயற்கைக்கு எதிரான மனிதனின் செயற்பாடுகளாலும் வளிமண்டலத்தின் பகுதிப்பொருட்களில் மாறுதல்கள் ஏற்பட்டு மனித உடல்நலத்துக்கு, தாவரப் பயிர்களுக்கு, சூழ்நிலைத் தொகுப்புக்கு கேடுகள் உண்டாகின்றன. எடுத்துக்காட்டாக அமிலமழை, ஓசோன் குறைபாடு, ஒளிவேதியியல் நச்சுக்காற்று, பைங்குடில் வளிமம் மற்றும் புவி சூடாதல் போன்ற பலவகைப் பிரச்சினைகளுக்கான காரணங்களை புரிந்து கொள்ள வளிமண்டல வேதியியல் முயல்கின்றது. வளிமண்டல வேதியியலாளர்களும் இப் பிரச்சினைகளுக்கான காரணங்களைப் புரிந்து கொண்டு ஒரு தத்துவார்த்த புரிதல் மூலமாக பிரச்சினைகளை தீர்ப்பதற்குண்டான சாத்தியமான தீர்வுகள் உருவாக்கி அவற்றை சோதனை செய்து அதன் விளைவுகளை மதிப்பீடு செய்யவும் அரசாங்கத் திட்டங்கள் மற்றும் கொள்கைகள் வகுக்கப்படுகின்றன.  
| **சிறிய அளவு உட்கூறுகள் (மோல் பின்னம், இருமடியாயிரத்தில் ஒரு பங்கு** |  |  |
| --- | --- | --- |
| **வாயு** | **பெர் NASA** |  |
| நைட்ரசன், N<sub>2</sub> | 78.084% |  |
| ஆக்சிசன், O<sub>2</sub> | 20.946% |  |
| ஆர்கான், Ar | 9340 |  |
| கார்பன் டை ஆக்சைடு, CO<sub>2</sub> | 400 |  |
| நியான், Ne | 18.18 |  |
| ஈலியம், He | 5.24 |  |
| மீத்தேன், CH<sub>4</sub> | 1.7 |  |
| கிரிப்டான், Kr | 1.14 |  |
| ஐதரசன், H<sub>2</sub> | 0.55 |  |
| நீராவி | அதிகம் மாறுகின்ற;  
குறிப்பிடத்தக்க அளவு 1% | } |
# வளிமண்டல வேதியியல்

## வரலாறு

பண்டைய கிரேக்கர்கள் காற்றை நான்கு உறுப்புகளில் (நீர், பூமி, தீ, காற்று) ஒன்று எனக் கருதினர். ஆனால் வளிமண்டல உட்கூறுகள் தொடர்பான அறிவியல் ஆய்வுகள் முதன்முதலில் 18 ஆம் நூற்றாண்டில் தொடங்கியது. சோசப்பு பிரீசிட்லி, அந்துவான் இலவாசியே மற்றும் என்றி கேவண்டிசு போன்றவர்கள் வளிமண்டல உட்கூறுகளின் முதலாவது அளவீடுகளை மேற்கொண்டனர்.  
19 ஆம் நூற்றாண்டின் பிற்பகுதி மற்றும் 20 ஆம் நூற்றாண்டுகளில், இவ்வாய்வு மிகவும் குறைவான செறிவு கொண்ட அரிய பகுதிப்பொருட்களின் பக்கமாகத் திரும்பியது.1840 ஆம் ஆண்டில் கிரித்தியன் பிரெடெரிக் சிகான்பியன் கண்டுபிடித்த ஓசோன் வாயு, வளிமண்டல வேதியியலின் குறிப்பிடத்தக்க முக்கிய கண்டுபிடிப்பாக அமைந்தது.  
20 ஆம் நூற்றாண்டில் வளிமண்டல அறிவியல் வளிமண்டலத்தில் உள்ள காற்றின் பகுதிப்பொருட்களைப் பற்றிய தேடுதலுக்கு நகர்ந்தது. காற்றிலுள்ள அரிதான வாயுக்களின் அடர்த்தி காலப்போக்கில் எவ்வாறு மாறியது என்பதையும் மற்றும் எந்த வேதியியல் செயல்முறைகள் காற்றின் பகுதிப்பொருட்களின் ஆக்கத்திலும் அழிவிலும் பங்கு வகிக்கின்றன என்பதையும் ஆய்வு செய்கின்ற போக்குத் தொடங்கியது. பேராசிரியர் சிட்னி சேப்மான் மற்றும் கார்டன் டாப்சன் ஆகியோர் ஓசோன் அடுக்குகள் எவ்வாறு தோற்றுவிக்கப்பட்டன மற்றும் அவை எவ்வாறு பராமரிக்கப்படுகின்றன என்பதை எடுத்துரைத்தனர். மேலும், அரியான் ஆகென் சிமித் ஒளிவேதியியல் நச்சுக்காற்று தொடர்பான விளக்கத்தையும் கொடுத்தார். இவை இரண்டும் மிகமுக்கியமான உதாரணங்களாகக் கருதப்பட்டன. பால் குருட்சன், மரியோ மொலினா மற்றும் பிராங்க் செர்வுட் ரோவ்லண்டு போன்றவர்கள் ஓசோன் தொடர்பாக தொடர்ந்து ஆய்வுகள் மேற்கொண்டனர். இவ்வாய்வுகளுக்காக 1995 ஆம் ஆண்டில் வேதியல் துறைக்கான நோபல் பரிசு வழங்கப்பட்டது.  
21 ஆம் நூற்றாண்டில் வளிமண்டல வேதியியல் துறையின் கவனம் மீண்டும் மாற்றம் பெற்று நகர்ந்தது. வளிமண்டலம் புவி அமைப்பின் ஒரு பகுதியாக கருதப்பட்டு ஆய்வுகள் தொடர்ந்தன. வளிமண்டலம் என்ற ஒற்றை நோக்கில் இருந்து விடுபட்டு புவியின் வளிமண்டலம், உயிர்க்கோளம் மற்றும் புவி உருண்டை முதலான பிரிவுகளில் ஆய்வுகள் நிகழ்ந்தன. வேதியியல் மற்றும் காலநிலை இடையே உள்ள இணைப்புகள் குறித்த சிந்தனை ஆய்வுகளை தொடர்ந்து நகர்த்தியது. ஒசோன் துளைகளின் விளைவுகள் எவ்வாறு பருவநிலைகளைப் பாதிக்கின்றன மற்றும் பருவநிலைகள் மீண்டும் எவ்வாறு மீட்சிபெற்று ஓசோனைப் பராமரிக்கின்றன என்பதான ஆய்வுகளும் மேற்கொள்ளப்பட்டன. கடல்கள் மற்றும் புவியின் சூழல் மண்டலம், வளிமண்டலப் பகுதிப்பொருட்களுடன் மேற்கொள்ளும் இடைவினைகளின் முக்கியத்துவமும் உணரப்பட்டது.
# வளிமண்டல வேதியியல்

## ஆராய்ச்சி முறையியல்

கவனிப்புகள், ஆய்வக அளவீடுகள் மற்றும் மாதிரி அமைத்தல் ஆகிய மூன்று கூறுகளும் வளிமண்டல வேதியியல் ஆராய்ச்சி முறையின் மைய்யக் கருத்துகளாகும். இந்தக் கூறுகளிடையே நிகழும் இடைவினைகளின் இயக்கமே ஒருங்கிணைந்த வளிமண்டல வேதியியல் ஆராய்ச்சியின் முழுவடிவமும் முன்னேற்றமும் ஆகும். உதாரணமாக சரியான அல்லது முழுமையான கவனித்தல், ஒரு வேதிச் சேர்மத்தின் இருப்பைப் குறித்த முடிவுகளில் மாற்றத்தை ஏற்படுத்தலாம். இதனால் மாதிரி அமைத்தல் மற்றும் ஆய்வகச் செயல்பாடுகளிலும் மாற்றங்கள் ஏற்பட்டு அப்பொருள் குறித்த ஒருபுரிதலை இந்த கவனிப்புகள் விவரிக்க முடியும்.
# அமில ஆக்சைடு

**அமில ஆக்சைடுகள்** *(Acidic oxides)* என்பவை அலோகங்களின் ஆக்சைடுகளைக் குறிக்கும். தண்ணீருடன் வினைபுரிந்து அமிலங்களை உருவாக்குகின்ற கனிம வேதியியல் பொருட்கள் அமில ஆக்சைடுகள் எனப்படும் என்றும் அல்லது காரங்களுடன் வினைபுரிந்து உப்புகளை உருவாக்கும் வேதிப்பொருட்கள் அமில ஆக்சைடுகள் எனப்படுமென்றும் பொருள் கூறலாம். உயர் ஆக்சிசனேற்ற நிலைகளில் இவை அலோகம் அல்லது உலோகங்களின் ஆக்சைடுகளுமாக இருக்கலாம். பெரும்பாலும் அலோகங்கள் எரியும் போது இவை தோன்றுகின்றன. ஆக்சோ அமிலங்களில் உள்ள ஆக்சைடுகள் மட்டும் இருக்கும்வரை தண்ணீர் மூலக்கூறுகளை நீக்குதல் மூலமாக இவற்றின் வேதியியல் பண்புகளைப் புரிந்து கொள்ள முடியும். இவ்வாறு தண்ணீர் நீக்கப்பட்ட ஆக்சைடுகளை அமில ஆக்சைடுகள் என்ற தொகுப்பு வகையில் பகுக்கலாம்.  
அமில ஆக்சைடுகள் அரினீசியசு அமிலங்களைப் போல தண்ணீரில் ஐதரசன் அயனிகளின் அடர்த்தியை அதிகரிப்பதும் இல்லை பிரான்சுடெட் லார்ரி அமிலங்கள் போல புரோட்டான்களை ஏற்றுக் கொள்வதும் இல்லை. எனினும், அவை இலூயிக் அமிலங்களாகச் செயல்படுகின்றன. ஏனெனில் அவை இலூயிக் காரங்களில் இருந்து மிகக் குறிப்பாக நீரிலிகளிடமிருந்து எலக்ட்ரான் இணைகளை ஏற்றுக் கொள்கின்றன
# அமில ஆக்சைடு

## உதாரணங்கள்

- கார்பன் டை ஆக்சைடு – இது தண்ணீருடன் வினைபுரிந்து கார்பானிக் அமிலத்தைத் தருகிறது.
- கந்தக டைஆக்சைடு- இது தண்ணீருடன் வினைபுரிந்து கந்தச அமிலத்தை உருவாக்குவதில்லை ஆனால், காரங்களுடன் வினைபுரிந்து சல்பைட்டுகளை உருவாக்குகிறது.
- சிலிக்கான் டைஆக்சைடு - இது தண்ணீருடன் வினை புரிவதில்லை ஆனால் காரங்களுடன் வினைபுரிந்து சிலிக்கேட்டுகளை உருவாக்குகிறது.
- குரோமியம் மூவாக்சைடு – இது தண்ணீருடன் வினைபுரிந்து குரோமிக் அமிலத்தைத் தருகிறது.
- பாசுபரசு ஐந்தாக்சைடு - இது தண்ணீருடன் வினைபுரிந்து பாசுபாரிக் அமிலத்தைக் கொடுக்கிறது.
- இருநைட்ரசன் ஐந்தாக்சைடு - இது தண்ணீருடன் வினைபுரிந்து நைட்ரிக் அமிலத்தைத் தருகிறது.
- கந்தக மூவாக்சைடு - இது தண்ணீருடன் வினைபுரிந்து கந்தக அமிலத்தைக் கொடுக்கிறது.
- மாங்கனீசு ஏழாக்சைடு - இது தண்ணீருடன் வினைபுரிந்து பெர்மாங்கனிக் அமிலத்தைத் தருகிறது.
# ஊத்துக்காடு காளிங்கநர்த்தனர் கோயில்

**ஊத்துக்காடு காளிங்கநர்த்தனர் கோயில்** தஞ்சாவூர் மாவட்டத்தில் உள்ளது.
# ஊத்துக்காடு காளிங்கநர்த்தனர் கோயில்

## அமைவிடம்

ஆவூர்-திருக்கருக்காவூர்-திட்டை சாலையில் கும்பகோணத்திலிருந்து 14 கி.மீ. தொலைவில் அமைந்துள்ளது. இக்கோயிலுக்குச் செல்ல கும்பகோணம் மற்றும் ஆவூரிலிருந்து பேருந்துகள் உள்ளன.
# ஊத்துக்காடு காளிங்கநர்த்தனர் கோயில்

## மூலவர்

இக்கோயிலின் கருவறையில் காளிங்கநர்த்தனர் மூலவராக உள்ளார்.
# ஊத்துக்காடு காளிங்கநர்த்தனர் கோயில்

## சிறப்பு

காளிங்கநர்த்தனர், சர்ப்பத்தின் மேல் நின்றபடி ஆடுகின்றார். அவ்வாறு ஆடும்போது சர்ப்பத்துக்கும் கண்ணனுக்கும் இடையே மெல்லிய, நூலிழை அளவிலான இடைவெளியே உள்ளது. அதுவே இங்குள்ள திருமேனியின் சிறப்பாகும்.
# ஊத்துக்காடு காளிங்கநர்த்தனர் கோயில்

## வெளியிணைப்புகள்

- Sri Kalinganarthanar Temple
# ஏட்டு அணைவுச்சேர்மம்

வேதியியலில் **ஏட்டு அணைவுச் சேர்மங்கள்** *(Ate complex)* என்பவை இலூயிக் அமிலம் ஒரு காரத்துடன் வினைபுரிந்து உருவாகும் உப்புகளைக் குறிக்கும் பெயராகும். இங்கு மைய அணுவானது அதனுடைய இணைதிறனை உயர்த்திக் கொள்கிறது. இவ்வரையறையில் கூறப்பட்டுள்ள இணைதிறன் என்பது அணைவு எண்ணுக்குச் சமமாக இருக்கும் என்பதை கவனித்தில் கொள்ள வேண்டும். வேதியியல் பெயரிடலில் பெரும்பாலும் ஏட்டு என்ற முற்றுப்பெறா சொல் சேர்மத்தில் உள்ள தனிமத்தின் பின்னொட்டாகச் சேர்க்கப்படும். உதாரணமாக, போரான் சேர்மத்தின் ஏட்டு அணைவுச்சேர்மம் போரேட்டு என அழைக்கப்படுகிறது. இவ்வாறே மும்மெத்தில்போரேன் மற்றும் மெத்தில் இலித்தியம் முதலான சேர்மங்கள் இரண்டும் வினைபுரிந்து ஏட்டு அணைவுச்சேர்மமான Me<sub>4</sub>B−Li+ உருவாகிறது. இவ்வணைவுச் சேர்மத்தை இலித்தியம் நான்குமெத்தில் போரேட்டு என்று அழைப்பர். கியார்க்கு விட்டிக் 1958 ஆம் ஆண்டில் இவ்வடிப்படையை அறிமுகப்படுத்தினார். ஏட்டு என்ற பின்னொட்டுப் பெயரானது 2, 11 மற்றும் 12 தொகுதிகளைச் சார்ந்த தனிமங்களுக்கு ஒதுக்கப்பட்டதாகும்  
ஏட்டு அணைவுச் சேர்மங்கள் ஓனியம் சேர்மங்களின் தலைகீழ் ஒப்புமைச் சேர்மங்கள் ஆகும். இலூயிக் அமிலம் ஏட்டு அயனிகளை உருவாக்கும் போது மைய அணு மேலும் ஒரு பிணைப்பைப் பெற்று எதிர் எதிர்மின்னயனியாகிறது. இலூயிக் காரம் ஒனியம் அயனிகளை உருவாக்கும் போது மைய அணு மேலும் ஒரு பிணைப்பைப் பெற்று நேர் நேர்மின்னயனியாகிறது
# சிக்கண்ணா அரசினர் கலைக் கல்லூரி

**சிக்கண்ணா அரசினர் கலைக்கல்லூரி** இந்தியாவின் தமிழ்நாட்டில் திருப்பூரில் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1966ஆம் ஆண்டில் தொடங்கப்பட்டது. தற்போது பாரதியார் பல்கலைக்கழகத்தின் உறுப்புக் கல்லூரியாக செயற்பட்டு வருகிறது. தேசிய மதிப்பீடு மற்றும் தரச்சான்று அவையால் (NAAC) "பி++" மதிப்பீடு அளிக்கப்பட்ட இக்கல்லூரி, மொத்தமாக 40 ஏக்கர் பரப்பளவைக் கொண்டது.
# சிக்கண்ணா அரசினர் கலைக் கல்லூரி

## வழங்கும் படிப்புகள்

இருபாலர் பயிலும் இக்கல்லூரியில் இருசுழற்சிகளாக, பின்வரும் படிப்புகள் வழங்கப்படுகின்றன.
# சிக்கண்ணா அரசினர் கலைக் கல்லூரி

## வழங்கும் படிப்புகள்

### முதுகலைப் படிப்புகள்

- எம்.ஐ.பி. (M.I.B.)
- எம்.எஸ்சி. (கணிதம்)
- எம்.எஸ்சி. (இயற்பியல்)
- எம்.எஸ்சி. (விலங்கியல் - விலங்கு அறிவியல் மற்றும் உயிரி தொழில்நுட்பம்)
# சிக்கண்ணா அரசினர் கலைக் கல்லூரி

## வழங்கும் படிப்புகள்

### இளநிலைப் படிப்புகள்

- பி.காம்.
- பி.காம். (கணினி அறிவியல்)
- பி.எஸ்சி. (கணினி அறிவியல்)
- பி.எஸ்சி. (ஆடை வடிவமைப்பு மற்றும் பேஷன் டெக்னாலஜி)
- பி.ஏ. (ஆங்கில இலக்கியம்)
- பி.ஏ. (வரலாறு)
- பி.எஸ்சி. (கணிதம்)
- பி.எஸ்சி. (கணிதம் கணிணி அறிவியல்)
- பி.எஸ்சி. (இயற்பியல்)
- பி.எஸ்சி. (இயற்பியல் கணிணி அறிவியல்)
- பி.எஸ்சி. (விலங்கியல் - விலங்கு அறிவியல் மற்றும் உயிரி தொழில்நுட்பம்)
- பி.எஸ்சி. (வேதியியல்)
# சிக்கண்ணா அரசினர் கலைக் கல்லூரி

## இதனையும் காண்க

- கோயம்புத்தூர் மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# வளைய ஓசோன்

**வளைய ஓசோன்** *(Cyclic ozone)* என்பது கோட்பாட்டளவில் கணிக்கப்பட்ட ஓசோன் வடிவமாகும். சாதாரண ஒசோனைப் போலவே இதிலும் மூன்று ஆக்சிசன் அணுக்கள் உள்ளன. இம்மூன்று ஆக்சிசன் அணுக்களும் எவ்வாறு அடுக்கப்பட்டு இணைந்துள்ளன என்பதில் இவ்விரண்டு வகை ஓசோன்களும் வேறுபடுகின்றன. சாதாரண ஓசோனில் ஆக்சிசன் அனுக்கள் வளைந்த வரிசையில் இணைந்துள்ளன. வளைய ஓசோனில் உள்ள ஆக்சிசன் அணுக்கள் சமபக்க முக்கோண வடிவில் இணைந்துள்ளன.  
வளைய ஓசோனின் சில பண்புகள் கோட்பாட்டளவில் கணிக்கப்பட்டுள்ளன. இவை சாதாரண ஓசோனை விட அதிக ஆற்றல் பெற்றவையாக இருக்கும்.  
வளைய ஓசோன் மிகச்சிறிய அளவில் காற்றிலுள்ள மக்னீசியம் ஆக்சைடு படிகங்களின் மேற்பரப்பில் வளைய ஓசோன் மிகச்சிறிய அளவில் காணப்படுகிறது என்பதற்கு சில ஆதாரங்கள் உள்ளன. வளைய ஓசோனை பெருமளவில் தயாரிக்க முடிவதில்லை. ஆனாலும் ஒரு ஆய்வாளர் சீரொளியை உபயோகித்து அதை பெருமளவில் தயாரிக்க முயற்சிகள் மேற்கொண்டார்.  
ஒருவேளை இதை பெருமளவில் தயாரிக்க முடிந்தால் அவ்வளைய ஒசோன் அதிக நிலைப்புத் தன்மையுடன் இருக்கலாம் என்று கருதப்படுகிறது. திரவ ஆக்சிசனுடன் வளைய ஓசோனைச் சேர்த்து இராக்கெட்டு எரிபொருளின் கணத்தாக்கு எண்ணை மேம்படுத்த முடியுமென்றும் நம்பப்படுகிறது
# இனம் (மாந்த வகைப்பாடு)

ஓரஞ்சு வண்ணத்திலும் காக்கசீய இனத்தினர் இளம் அல்லது நடுத்தர சாம்பல் கலந்த பச்சை வண்ணத்திலும் நீக்ரோ இனத்தினர் பழுப்பு வண்ணதிலும் காட்டப்பட்டுள்ளன. திராவிடர், சிங்களவர்கள் ஓலிவ் பச்சை வண்ணத்தில் காட்டப்பட்டுள்ளனர்; இவர்களுக்கு வகைப்பாடு வரையறுக்கப்படாதிருந்தது. மங்கோலிய இனத்தினர் புவியில் விரிந்த பரப்பில் பரவலாக உள்ளனர்; இவர்கள் அமெரிக்காக்கள், வடக்கு ஆசியா, கிழக்காசியா, தென்கிழக்காசியா, குடியேறாத ஆர்க்டிக் பகுதிகளில் பரந்துள்ளனர். பெரும்பான்மையோர் நடு ஆசியாவிலும் பசிபிக் தீவுகளிலும் உள்ளனர்.]]
**இனம்** (*Race*), அல்லது அறிவியல் வகைப்பாட்டில் **நிறம்**, ஒரே போன்ற, அடையாளப்படுத்தக்கூடிய உடற்கூற்றுப் பண்புகளைக் கொண்ட மாந்தக் குழுவினர் ஆவர். துவக்கத்தில் பொதுவான மொழியைப் பேசுவோரையும் தேசிய அடையாளங்கள் கொண்டும் வகைபடுத்தப்பட்டது. 18ஆவது நூற்றாண்டிலிருந்து இது உடற்கூற்றுப் (காட்டாக தோற்றவமைப்பு) பண்புகளைக் கொண்டு கட்டமைக்கப்பட்டுள்ளது. இச்சொல் பெருஞ்சமயங்களில் உயிரியல் இனத்தைக் குறிக்கவும் பயன்படுத்தப்படுகின்றது. 19ஆவது நூற்றாண்டிலிருந்து மரபணுசார்ந்து வேறுபட்ட தோற்றவமைப்புள்ள மாந்தத் தொகைகளை குறிக்கின்றது.  
மக்களின் இனப் பன்முகமை (1904)]]  
18-ஆம் நூற்றாண்டில் மானிடவியலில் அறிஞர்கள் மனித இனத்தை நான்காக வகைப்படுத்தப்படுத்தினர். அதில் மஞ்சள் நிறத் தோல் கொண்டவர்களை மங்கோலாய்டுகள் என்றும், வெள்ளை நிறத் தோல் கொண்டவர்களை காகசாய்டுகள் என்றும், கருப்பு நிறத் தோல் கொண்ட நீக்ராய்டுகள் மற்றும் ஆஸ்டிரலாய்டு இனம் என வகைப்படுத்தினர். 19-ஆம் நூற்றாண்டில் மரபியல் அடிப்படையில் அனைத்து மாந்தரும் ஒரே இனத்தவர் எனக்கண்டறிந்தனர். எனலே மனித இனத்தை வகைப்படுத்தி பார்க்கும் போக்கு தற்போது இல்லை.
# இனம் (மாந்த வகைப்பாடு)

## இதனையும் காண்க

- மங்கோலாய்டுகள்
- காகசாய்டுகள்
- நீக்ராய்டுகள்
- ஆஸ்டிரலாய்டுகள்
# விக்கிப்பீடியா:உங்களுக்குத் தெரியுமா/ஒக்டோபர் 21, 2015

<div id="mp-dyk-img">  
</div>
- பெத்லகேமுக்கு அருகில் உள்ள எய்ன் சக்ரி குகைகளில் கண்டெடுக்கப்பட்ட சிற்பங்களுள் ஒன்றான **எய்ன் சக்ரி காதலர்** சிற்றுருவே, இருவர் பாலியல் உறவு கொள்வதைக் காட்டும் மிகப் பழைய படைப்பு ஆகும்.
- **பதினோராடல்** என்பது இந்து சமயக் கடவுள்கள் ஆடிய கொடுகொட்டி, பாண்டரங்கம், பாவைக்கூத்து, குடக்கூத்து, மல்லாடல், அல்லியம், குடைக்கூத்து, துடியாடல், கடையம் (ஆடல்), மரக்காலாட்டம், பேடிக்கூத்து ஆகிய பதினொரு வகையான நடனங்களைக் குறிப்பதாகும்.
- ரிஷப ராசிக்குரிய விண்மீன் கூட்டமான **இடபம் (விண்மீன் குழாம்)** இனை ஒட்டி சைக்னஸ் (cygnus ) எனப்படும் நண்டு வடிவ நெபுலா உள்ளது.
# வலைவாசல்:தமிழ்நாடு தொல்லியல்/பிற விக்கிமீடிய திட்டங்கள்

**தொடர்புடைய வலைவாசல்கள்**
---  
<div id:"தொடர்புடைய வலைவாசல்கள்"></div>
| தமிழ்நாடு
rect 0 0 1000 750 தமிழ்நாடு
desc </imagemap></div> | தமிழ்
rect 0 0 1000 750 தமிழ்
desc </imagemap></div> | இந்தியா
rect 0 0 1000 500 இந்தியா
desc </imagemap></div> |  |
| --- | --- | --- | --- |
| **தமிழ்நாடு** | **தமிழ்** | **இந்தியா** | }<noinclude></noinclude> |
# வலைவாசல்:தமிழ்நாடு தொல்லியல்

<div><><font size="+0.5" >**தமிழ்நாடு தொல்லியல்**</font> </div>
<div100%" cellpadding="5" cellspacing="10"
| |  
<div>  
|}  
</div>  
<div></div>  
| <h2 id="mp-tfa-h2">சிறப்புக் கட்டுரைகள்</h2> |  |
| --- | --- |
| <div id="mp-tfa">  
</div> | } |
| |  
| <div id="mp-itn">  
</div> | } |
| --- | --- |
|}  
|}  
| <h2 id="mp-tfa-h2">பகுப்புகள்</h2> |  |
| --- | --- |
| <div id="mp-tfa">
</div> | } |
| |  
| <div id="mp-itn">  
</div> | } |
| --- | --- |
|}  
<div>  
<div>  
|}  
</div>  
</div>  
|}
# பம்பலேஸ்வரி தேவி கோயில்

அருள்மிகு பம்பலேஸ்வரி தேவி கோயில், இந்திய மாநிலமான சத்தீஸ்கரிலுள்ள ராஜ்நாந்துகாவ் மாவட்டத்தில் அமைந்துள்ள டோங்கர்கட்டில் உள்ளது. இந்த கோயில் மலையுச்சியில் அமைந்துள்ளது. தசரா திருவிழாவின்போது ஆயிரக்கணக்கான மக்கள் வந்துசெல்கின்றனர்.
# பம்பலேஸ்வரி தேவி கோயில்

## சென்றடைவது

இது மாநிலத் தலைநகரான ராய்ப்பூரில் இருந்து 107 கி.மீ தொலைவில் உள்ளது. மாவட்டத் தலைநகரான ராஜ்நந்துகாவில் இருந்து 40 கி.மீ தொலைவில் உள்ளன. இவ்விரு நகரங்களில் இருந்தும் வந்து செல்வதற்கு பேருந்துகள் இயக்கப்படுகின்றன. டோங்கர்கட்டில் தொடர்வண்டி நிலையம் உள்ளது.
# மணப்பந்தல் (திரைப்படம்)

**மணப்பந்தல்** (*Manapanthal*) 1961ஆம் ஆண்டில் வி. என். ரெட்டி இயக்கத்தில் வெளியான ஒரு தமிழ்த் திரைப்படமாகும். எஸ். எஸ். ராஜேந்திரன், சரோஜா தேவி, ஈ. வி. சரோஜா, எஸ். ஏ. அசோகன். ஆகியோர் முக்கிய கதாப்பாத்திரத்திரங்களில் நடித்திருந்தனர். இத்திரைப்படத்திற்கு விஸ்வநாதன்-ராமமூர்த்தி இசையமைத்திருந்தார். இத்திரைப்படம் தெலுங்கில் *இந்திக்கி தீபம் இல்லாளே* என்ற பெயரில் வெளிவந்தது. இரண்டும் சப்ரினா (1954) என்ற அமெரிக்கத் திரைப்படத்தின் கதையை ஒட்டியது.
# மணப்பந்தல் (திரைப்படம்)

## திரைக்கதை

ராஜசேகரன் (எஸ். ஏ. அசோகன்) ஒரு குடிகாரர், அவருடைய தம்பி குணசேகரன் (எஸ். எஸ். ராஜேந்திரன்) ஒரு வெற்றிகரமான மருத்துவர். இவர்களின் விதவைத் தாய் கண்ணாம்பா (கண்ணாம்பா) ராஜசேகரனை சீர்திருத்த முயன்றார். குணசேகரன் வேறோர் ஊரில் ஒரு விதவை தாய் தருவம்மாவின் (கே. மாலதி) வீட்டில் தங்கியிருக்கிறான். அவளுடைய மகள் மாலதியிடம் (ஈ. வி. சரோஜா) குணசேகரன் ஆர்வம் காட்டினான்.  
ஒரு நாள் தனது சொந்த ஊருக்குத் திரும்பும் போது, தொடருந்தில் குணசேகரன் தர்மலிங்கம் (வி. நாகையா) என்ற வயோதிபரையும் அவரது மகள் சுகுணாவையும் (சரோஜாதேவி) சந்திக்கிறான். இருவரும் காதலிக்கிறார்கள், விரைவில் திருமணம் செய்து கொள்ளத் தீர்மானிக்கிறார்கள். இதற்கிடையில், ராஜசேகரனின் தாயார் அவனுக்கு சுகுணாவை நிச்சயித்து திருமணம் செய்விக்கிறார். குணசேகரன், ஒரு விபத்துக் காரணமாக, திருமணத்தில் கலந்து கொள்ள முடியவில்லை. சுகுணாவைப் பின்னர் சந்தித்தபோது, அதிர்ச்சியடைந்தான். ராஜசேகரன் தன் மனைவியையும், சகோதரனையும் சந்தேகப்பட்டு, அவர்களைக் கொல்ல முடிவு செய்கிறார். இதற்கிடையில், கண்ணாம்பா தனது மருமகளுக்கு அனைத்து சொத்துகளையும் விட்டுவிட்டு இறந்து விடுகிறார்.  
குணசேகரன் குடிப்பழக்கத்திற்கு அடிமையானதாக நடித்துத் தனது மைத்துனி சுகுணாவிடம் முறைகேடாக நடக்கிறான். சுகுணா அவனைக் கன்னத்தில் அறைகிறாள். இதைப் பார்த்த சுகுணாவின் கணவன் உண்மையை உணர்ந்து அவளிடம் மன்னிப்பு கேட்கிறான். குடும்பம் மீண்டும் ஒன்றிணைந்தது. குணசேகரன் தொடருந்தில் செல்லும் போது, ஓர் இளம் பெண் தற்கொலை செய்துகொள்வதற்காக தண்டவாளத்தில் படுத்திருக்க, தொடருந்து சரியான சரியான நேரத்தில் நிற்கிறது, குணசேகரன் அந்தப் பெண் மாலதி என்பதைக் கண்டுபிடித்து, அவளைத் திருமணம் செய்து கொள்கிறான்.
# மணப்பந்தல் (திரைப்படம்)

## நடிகர்கள்

- எஸ். எஸ். ராஜேந்திரன் - குணசேகரன்
- எஸ். ஏ. அசோகன் - ராஜசேகரன்
- சரோஜாதேவி - சுகுணா
- ஈ. வி. சரோஜா - மாலதி
- ப. கண்ணாம்பா - கண்ணாம்பா
- சித்தூர் வி. நாகையா - தர்மலிங்கம்
- கே. ஏ. தங்கவேலு - நவதீனாள் - குணசேகரனின் நண்பன்
- எம். சரோஜா - நவமி - நவதீனாளின் காதலி
- ராமராவ் - நவமியின் தந்தை, சோதிடர்
- கே. மாலதி - தருவம்மா பி. பி. ஸ்ரீனிவாஸ், எஸ். சி. கிருஷ்ணன், பி. சுசீலா, டி. எஸ். பகவதி, எஸ். ஜானகி & எல். ஆர். ஈஸ்வரி ஆகியோர் பாடியிருந்தனர்.  
| 1 | "உனக்கு மட்டும் உனக்கு மட்டும்" | பி. சுசீலா | கண்ணதாசன் | 3:21 |
| --- | --- | --- | --- | --- |
| 2 | "ஒரே ராகம் ஒரே தாளம்" | 3:36 |  |  |
| 3 | "உனக்கு மட்டும் உனக்கு மட்டும்" (சோகம்) | 2:27 |  |  |
| 4 | "பார்த்துப் பார்த்து நின்றதிலே" | பி. பி. ஸ்ரீனிவாஸ், பி. சுசீலா | 3:28 |  |
| 5 | "முத்து முத்துப் பச்சரிசி" | எஸ். ஜானகி, எல். ஆர். ஈஸ்வரி | 4:41 |  |
| 6 | "உடலுக்கு உயிர் காவல்" | பி. பி. ஸ்ரீனிவாஸ் | 4:10 |  |
| 7 | "அம்மாவுக்கு மனசுக்குள்ளே" | எஸ். சி. கிருஷ்ணன் | 3:13 |  |
| 8 | "பெற்றெடுத்து பெயருமிட்டு" | டி. எஸ். பகவதி | 3:52 | } |
# மணப்பந்தல் (திரைப்படம்)

## தயாரிப்பு

இத்திரைப்படம் டி. ஆர். ராமண்ணா, டி. ஆர். ராஜகுமாரி ஆகியோரது திரைப்படத் தயாரிப்பு நிறுவனமான ஆர். ஆர். பிக்சர்சு நிறுவனத்தின் தயாரிப்பில் வெளியானது.
# மணப்பந்தல் (திரைப்படம்)

## வெளியீடும் வரவேற்பும்

*மணப்பந்தல்* 1961 சனவரி 14 பொங்கல் வெளியீடாக வெளியிடப்பட்டது. பல திரையரங்குகளில் 100 நாட்களுக்கு மேல் ஓடி வெற்றி கண்டது.
# விக்டோரியா பார்க், பாவ்நகர்

:இதே பெயரிலுள்ள பிற இடங்களைப் பற்றி அறிய விக்டோரியா பார்க் என்ற பக்கத்தைப் பார்க்கவும்.  
விக்டோரியா பார்க் (Victoria Park, Bhavnagar) என்னும் சுற்றுலாத் தலம், இந்திய மாநிலமான குஜராத்திலுள்ள பாவ்நகரில் உள்ளது. இது இந்திய அரசின் கட்டுப்பாட்டில் உள்ள காட்டுப் பகுதியாகும். இது 500 ஏக்கர் பரப்பளவில் அமைந்துள்ளது. இந்தப் பூங்கா எல்லா நாட்களிலும் திறந்திருக்கும். இங்கு விற்கும் செடிகளை பார்வையாளர்கள் வாங்கிச் செல்லலாம்.
# விக்டோரியா பார்க், பாவ்நகர்

## உயிரினங்கள்

இங்கு அரிய வகை செடிகளையும், விலங்குகளையும் காண முடியும். இங்கு வரும் சுற்றுலாப் பயணிகள் அருகிலுள்ள கவுரிசங்கர் ஏரியில் இருந்து காட்டுப் பகுதிகளை கண்டு களிக்கலாம். இங்கு நரிகளையும், மான்களையும், கழுதைப்புலிகளையும் காணலாம். பறவை விரும்பிகள் கவுரிசங்கர் ஏரியில் நீர்ப்பறவைகளை காணலாம்.
# விக்டோரியா பார்க், பாவ்நகர்

## போக்குவரத்து

பாவ்நகர் பேருந்து நிறுத்தத்தில் இருந்து அடிக்கடி பேருந்துகள் வந்து செல்கின்றன. நகரத்தின் மற்ற பகுதிகளில் இயங்கும் தனியார் ஆட்டோக்களும் இங்கு வந்து செல்கின்றன.
# விக்டோரியா பார்க், பாவ்நகர்

## தங்குமிடம்

பூங்காவுக்கு அருகிலேயே சில தங்கும் விடுதிகள் உள்ளன.
# விக்டோரியா பார்க், பாவ்நகர்

## இணையத்தளம்

- குஜராத்தில் சுற்றுலா
# எயார் கனடா விமானம் 624

**எயார் கனடா வானூர்தி 624** *(Air Canada Flight 624)* *(AC624/ACA6)* இரக உள்நாட்டு பயணிகள் வானூர்தி, 2015 மார்ச்சு 29 ஆம் திகதி, உள்ளூர் காலப்படி (03:43 UTC), கனடாவின் ஹாலிஃபாக்ஸ் சர்வதேச வானூர்தி தளத்தில் தரையிறக்க முற்பட்டபோது கடும் பனிப்பொழிவும் மற்றும் குறுகிய ஓடுபாதையின் காரணமாக நிலைநிறுத்த இயலாமையால் விபத்துக்குள்ளானது.  
இவ்விபத்தில் உயிராபத்து ஏதுமில்லை என்றபோதிலும், 23 நபர்கள் காயமடைந்து மருத்துவ உதவி பெற்று சென்றனர். எயார் கனடா விமானம் 624 விபத்தின்போது 133 பயணிகளும் வானோடிகள் உள்பட 5 சேவைபணியாளர்கள் அதிர்ஷ்டவசமாக (138 அனைவரும்) உயிர் தப்பினர். இருப்பினும் இந்த விபத்தின் காரணமாக ஓடுபாதை பெரும் சேதமடைந்தமையால் மின்னிணைப்புகள் பழுதடைந்து சிறிதுகாலம் விமானநிலையச் சேவை தடைபட்டிருந்தது.
# எயார் கனடா விமானம் 624

## உப இணைப்புகள்

- கனடாவில் பயணிகள் விமானம் விபத்து: அதிஷ்டவசமாக உயிர் தப்பிய 137 பயணிகள். (காணொளி இணைப்பு) [ ஞாயிற்றுக்கிழமை, 29 மார்ச் 2015, 12:25.10 பி.ப GMT
- ஏர் கனடா விமான விபத்து, 23 பேர் காயம்!
- பத்தின் பின்னர் முழுமையான செயற்பாட்டில் ஹலிவெக்ஸ் விமான நிலைய ஓடுபாதை ஏப்ரல் 24, 2015
# கதிரியக்கத் தொகுப்பு வினை

தொகுப்பு இடைமுகம்]]  
**கதிரியக்கத் தொகுப்பு வினை** *(Radiosynthesis)* என்பது கதிரியக்கச் சேர்மங்கள் தயாரிக்க உதவும் ஒரு முழுமையானதானியங்குத் தொகுப்பு முறையாகும். கதிரியக்கத் தொகுப்பு வினையானது பல்வேறு அணுக்கரு இடைமுக அமைப்புகளால் செயற்படுத்தப்படுகிறது. பொதுவாக இவ்வமைப்புகள் ஈய கவசங்களால் பாதுகாக்கப்பட்டு பகுதி தன்னிச்சையாக கணினி மூலம் கட்டுப்படுத்தப்படுகின்றன. தயாரிப்பு மற்றும் தொகுப்புச் செயல்முறை வகையை சார்ந்து இடைமுக அமைப்புகள் வேறுபடுகின்றன. இதன் விளைவாக தொகுப்பு நிலைகளுக்கு ஏற்ப வெவ்வேறு இடைமுக அமைப்புகள் பயன்படுத்தப்படுகின்றன. சில சந்தர்ப்பங்களில், ஒவ்வாத்தன்மை அல்லது இடைமுக அமைப்பு இல்லாமை போன்ற காரணங்களால் கதிரியக்கச் சேர்மத்தின் உற்பத்தியை மேம்படுத்த சில தொகுப்பு நிலைகள் கைமுறையாக செய்யப்படுகின்றன.  
கதிரியக்கத் தொகுப்பு வினையானது பின்வரும் அணுக்கரு இடைமுக அமைப்புகளை உட்கூறுகளாகக் கொண்டிருக்கிறது.  
- நீர்த்தேக்கம்: வினைபடு பொருள்களை சேமித்து வைக்கப் பயன்படுகிறது.
- குழாய்கள் : அனைத்து உட்கூறுகளையும் ஒன்றாக இணைக்க உதவும்.
- அடைப்பிதழ் : திரவங்களின் பாய்மத்தைக் கட்டுப்படுத்த உதவுகிறது.
- அணு உலை : வினைகள் நிகழும் இடம்
- வெப்பநிலை மற்றும் கதிரியக்கம் உணரி: வெப்பநிலை மற்றும் கதிரியக்கத்தை உணர்ந்து கட்டுப்படுத்த உதவும்.
- உயர் செயல்பாட்டுத் திரவ நிறச்சாரல் பிரிகை: விளைபொருளை தூய்மையாக்கப் பயன்படும்.  
இவை தவிர கலக்கிகள், வடிகட்டிகள், புட்டிகள், இனங்காட்டிகள் போன்ற வேறு சில கருவிகளும் தயாரிப்பு மற்றும் நிலைக்கு ஏற்ப பயன்படுத்தப்படுகின்றன.  
ஒவ்வொரு தொகுப்புக்கு முன்னரும் இடைமுக அமைப்புகள் நன்கு கழுவப்பட்டு பயன்படுத்தப்பட வேண்டும். கதிரியக்க உட்கருக்களின் அரை வாழ்வுக்காலம் காரணமாக தொகுப்புகளுக்கு இடையில் சிறிதளவு இடைவெளி அவசியமாகத் தேவைப்படுகிறது. படம் ஒர் இடைமுக அமைப்பின் மாதிரி வடிவம் ஆகும்.  
கதிரியக்கத் தொகுப்பு வினைகள் பெரும்பாலும் சுழற்சியலைவி அல்லது கதிரியக்க அணுக்கரு மின்னியற்றிகளுடன் இணைத்துப் பயன்படுத்தப்படுவது வழக்கமாகும்.
# திபெத்தியப் பேரரசு

**திபெத்தியப் பேரரசு** (Tibetan Empire) கி. பி 618 முதல் 842 முடிய, லாசாவை தலைநகராகக் கொண்டு, நான்கு பேரரசர்களால், திபெத்திய பீடபூமி மற்றும் கிழக்காசியா, மத்திய ஆசியா, தெற்காசியாவின் பகுதிகளையும் ஆளப்பட்டது.
# திபெத்தியப் பேரரசு

## திபெத்திய பேரரசர்கள்

1. சோங்சான் காம்போ 618 – 650
1. திரைசங் தெச்சென் 756 – 797
1. ரால்பாசன் 815 – 838
1. லங்தர்மா 838 – 842
# திபெத்தியப் பேரரசு

## வீழ்ச்சி

பேரரசர் லங்தர்மாவின் இறப்புக்குப் பின் உண்டான வாரிசுரிமைப் போராலும், மக்கள் கிளர்ச்சியால் திபெத்திய பேரரசு வீழ்ச்சியடைந்தது. உள்ளூர் படைத்தலைவர்கள் திபெத்திய அரசை பங்கீட்டுக் கொண்டனர்.
# திபெத்தியப் பேரரசு

## இதனையும் காண்க

- நேபாள திபெத்தியப் போர்
# பன்னாலை

**பன்னாலை**, இலங்கையின் யாழ்ப்பாண மாவட்டத்தில் உள்ள வலிகாமம் வடக்குப் பிரதேச செயலாளர் பிரிவில் அடங்கியுள்ள ஒரு ஊர். இது வல்லை-தெல்லிப்பழை-அராலி வீதிக்கு வடக்கில், தெல்லிப்பழைச் சந்தியில் இருந்து ஏறத்தாழ 2.5 கி.மீ. தொலைவில் அமைந்துள்ளது. யாழ்ப்பாணத்தில் இருந்து இதன் தூரம் ஏறத்தாழ 19 கி.மீ. ஆகும். பன்னாலையைச் சுற்றி வித்தகபுரம், அளவெட்டி, துர்க்காபுரம், இளவாலை, தந்தை செல்வாபுரம் ஆகிய ஊர்கள் உள்ளன.
# பன்னாலை

## பாடசாலைகள்

இவ்வூரில் பன்னாலை சேர் கனகசபை வித்தியாலயம் என்னும் பாடசாலை ஒன்று உள்ளது.
# பன்னாலை

## ஆலயங்கள்

இவற்றுள் சில:
- வரத்தலம் கற்பக விநாயகர் ஆலயம்
- பன்னாலை சிவபூதவராயர் ஆலயம்
- பன்னாலை திருஷீச்சரம் பாலசுப்பிரமணியர் தேவஸ்தானம்
- பன்னாலை மயிலையம்பதி ஞானவைரவர் ஆலயம்
- பன்னாலை வல்லுவத்தை வைரவர் கோவில்
- பன்னாலை புதுப்பிள்ளையார் ஆலயம்
# பனிப்புலம்

**பனிப்புலம்** அல்லது **பணிப்புலம்** என்பது, இலங்கையின் யாழ்ப்பாண மாவட்டத்தில் உள்ள வலிகாமம் மேற்குப் பிரதேச செயலாளர் பிரிவில் அடங்கியுள்ள ஒரு ஊர். இவ்வூர் சில்லாலை, மாதகல் ஆகிய ஊர்களை வடக்கு எல்லையாகவும்; வடலியடைப்பு, பண்டத்தரிப்பு, சில்லாலை என்னும் ஊர்களைக் கிழக்கு எல்லையாகவும்; பண்ணாகத்தைத் தெற்கு எல்லையாகவும்; சுழிபுரத்தையும், பறாளாயையும் மேற்கு எல்லையாகவும் கொண்ட ஒரு கிராம அலுவலகர் பிரிவு கிராமமாகும். இக்கிராம அலுவலர் பிரிவிற்குள் காலையடி, செருக்கற்புலம், செட்டியகுறிச்சி, சாந்தை எனும் ஊர்களும் அடங்கியுள்ளது.
# பனிப்புலம்

## நிறுவனங்கள்

இங்கே முத்துமாரி அம்மன் கோயில், காலையடி ஞானவேலாயுதர் கோயில், சாந்தை சித்திவிநாயகர் கோயில், சம்புநாதீஸ்வரர் கோயில், கண்ணகி கோயில் என்பன உள்ளன. இவைதவிரப் பல்வேறு கடவுளருக்கான சிறிய கோயில்களையும் இங்கே காணலாம்.
இவ்வூரில் பண்ணாகம் வடக்கு (காலையடி) அமெரிக்க மிசன் தமிழ்க் கலவன் பாடசாலை, சாந்தை சிற்றம்பல வித்தியாலயம், சுழிபுரம் வடக்கு ஆறுமுக வித்தியாலயம் என்னும் பாடசாலைகள் உள்ளன.
பணிப்புலம் அம்பாள் சனசமூக நிலையம், பணிப்புலம் கிராம அபிவிருத்திச் சங்கம், காலையடி மறுமலர்ச்சி மன்றம் எனும் அமைப்புகள் அமைந்துள்ளன.
# கத்லீன் ஓவல்

**கத்லீன் ஓவல் (Kathleen Howell)** பர்தூ பல்கலைக்கழகம் வான்கல, விண் கல இயக்கத் துறையில் பேராசிரியராக உள்ளார்.  
இவர் 1984இல் குடியரசுத் தலைவர் இளம் புதுமைப்புனைவாளர் விருது வெள்ளை மாளிகையில் உரொனால்டு ரீகன் அவர்களிடம் பெற்றவர். இவருக்கு 2004இல் டிர்க் புரொவெர் விருதை அமெரிக்க வான்கல இயக்கக் கழகம் தந்தது .
# கத்லீன் ஓவல்

## ஆய்வுத் தாள்கள்

முப்பருமான பருவமுறை ஆலோ வட்டணைகள் (Three-Dimensional, Periodic, 'Halo' Orbits")
# மார்கரெட் கொங்கே

**மார்கரெட் கொங்கே** (Margaret Conkey) (பிறப்பு 1943) ஒரு தொல்லியலாளர்.
# மார்கரெட் கொங்கே

## வாழ்க்கை

கொங்கே 1965இல் மவுண்ட் ஓல்யோக் கல்லூரியில் பட்டம் பெற்றார். அங்கு அவரது ஆய்வு, பிரெஞ்சு பைரெனீசுகள் பற்றியதாக அமைந்தது. இவர் பின்னைப் பழங்கற்காலக் கற்கருவிப் பரவலைப் பற்றி விரிவாக ஆய்வு செய்தார்.  
இவர் தொல்லியலில் முதன்முதலாகப் பெண்ணியக் கோட்பாட்டைப் பயன்படுத்தினார். எனவே இவர் பெண்ணியத் தொல்லியல், பாலினத் தொல்லியல் ஆகிய தொல்லியலின் துணைப்புலங்களின் முன்னோடியாவார்.
# இரண்டாம் பானிபட் போர்

**இரண்டாம் பானிபட் போர்** (Second Battle of Panipat) வட இந்தியாவை ஆண்ட தில்லி பேரரசர் ஹெமுவின் படைகளுக்கும், அக்பரின் போர்ப்படைகளுக்கும் இடையே, 5 நவம்பர் 1556இல் பானிபட் என்ற இடத்தில் போர் நடைபெற்றது போரில் அக்பர் வென்றார்.
# இரண்டாம் பானிபட் போர்

## பின்னணி

24 சனவரி 1556இல் மொகலாய அரசர் உமாயூன் இறந்த போது, அவரின் மகன் அக்பருக்கு வயது 13. அப்போது மொகலாயர் அரசு காபூல், காந்தகார் மற்றும் பஞ்சாப் மற்றும் தில்லியின் சில பகுதிகளை மட்டுமே கொண்டிருந்தது. 14 பிப்ரவரி 1556இல் அக்பர் தனது காப்பாளரும் மாமனுமாகிய பைராம் கானுடன் பஞ்சாபில் காலநௌர் பகுதியில் இருந்தார்.  
ஹெமு என்பவர், ஆப்கானிய தில்லி ஆட்சியாளர் அடில் ஷாவின் தலைமை அமைச்சராகவும், தலைமைப் படைத்தலைவராகவும் இருந்தவர். ஹெமு என்ற ஹேமசந்திர விக்கிரமாதித்தன் கி. பி 1556இல், தில்லிப் போரில் அக்பரை வென்று தில்லி அரியணை ஏறினார்.
# இரண்டாம் பானிபட் போர்

## போர்

பானிபட் என்ற இடத்தில் 5 நவம்பர் 1556 அன்று மொகலாயரின் 10,000 தரைப்படைகள், ஹெமுவின் 30,000 தரைப்படையினருடன் போரிட்டது. ஹெமுவின் யானைப் படைகள் மொகலாயர் படைகளைத் தாக்கியது. ஒரு மொகலாய வீரனின் வில்லில் புறப்பட்ட அம்பு ஹெமுவின் ஒரு கண்னைத் தாக்கியதால் சுய நினைவை இழந்தார்.
சுய நினைவை இழந்த ஹெமுவைப் பிடித்து அக்பரின் கூடாரத்திற்கு கொண்டு சென்றனர். பைராம் கான் ஹெமுவின் தலையைத் துண்டித்தார்.
# இரண்டாம் பானிபட் போர்

## போருக்குப் பின்

ஹெமுவின் 120 போர் யானைகளை அக்பரின் படை கைப்பற்றியது. அக்பர் ஆக்ராவையும் தில்லியையும் அதிக எதிர்ப்பின்றி கைப்பற்றி, தில்லி அரியணையில் அமர்ந்தார். மீண்டும் மொகலாயர் பேரரசு தில்லியை ஆளத் துவங்கியது.
# மவுரீன் இராய்மோ

** மவுரீன் இ. இராய்மோ** (Maureen E. Raymo) ஓர் அமெரிக்கத் தொல் புவி தட்பவெப்ப நிலையியலாளரும் கடல்சார் புவியியலாளரும் ஆவார்.
# மவுரீன் இராய்மோ

## வாழ்க்கைப்பணி

**மவுரீன் இராய்மோ** ஓர் இலாமண்ட் ஆய்வுப் பேராசிரியர். இவர் கொலம்பியா பல்கலைக்கழகத்தின் இலாமண்ட்-டெகெர்டி புவிக் காணகத்தில் இயக்குநராக இருந்தார்.மேலும், அமெரிக்க புவி இயற்பியல் ஒன்றியத்திலும் அறிவியல் வளர்ச்சிக்கான அமெரிக்க்க் கழகத்திலும் ஆய்வுறுப்பினர் ஆவார். ராய்மோ அறிவ்யல் பணிகளுக்காகப் பல பரிசுகலைப் பெற்றுள்ளார். இவர் 2014இல் வொல்லாசுட்டன் பதக்கத்தைப் பெற்ற முதல் பெண்மணியும் ஆவார். இது இலண்டன் புவி இயற்பியல் கழகம் தரும் மிக உயர்ந்த விருதாகும். பிறகு 2014இல் இவர் புவி வேதியியல், புவியியல், புவி இயற்பியல் அறிவைப் பயன்படுத்தித் தொல் காலநிலையியலில் பெருஞ்சிக்கல்களைத் தீர்த்ததற்காக ஐரோப்பியப் புவி அறியல் புலங்கள் ஒன்றியம்இவருக்கு மிலூதின் மிலங்கோவிச் பதக்கத்தை அளித்தது. In 2002, she was included by the illustrated magazine *Discover* அதன் 2002ஆம் ஆண்டு நவம்பர்மாதப் பதிப்பில் 40 மீலியன் ஆண்டு காலநிலை மாற்றத்தை ஆய்வு செய்ததற்காக இவரை 50 அரிய பெண் அறிவிய்லாளர் பட்டியலில் சேர்த்துப் பாராட்டியது வொல்லாசுட்டன் பதக்கத்துக்காக இவரைப் பரிந்துரைத்த பேராசிரியர் ஜேம்சு சுகோர்சு ". கடந்த 30 ஆண்டுகளில் மிகப்பெருந் தாக்கம் விளைவித்தவர்களில் ஒருவர் என்றும் ..மிகமேல்நிலைக்கு உயர விரும்பும் பெண் ஆளுமைகளுக்குச் சிறந்த முற்காட்டுப் பங்களிப்பாளர் என்றும் புகழ்ந்துள்ளார்".  
இராய்மோ *மேலெழுச்சி வானிலைச் சிதர்வுக் கருதுகோளை* வில்லியம் ருடிமன், பிலிப்பு ஃபுரோலிச் ஆகிய இருவருடன் இணைந்து உருவாக்கியதற்காகப் பெயர்பெற்றவர். இந்தக் கருதுகோளின்படி, திபெத்திய சமவெளி போன்ற கண்ட்த் திட்டு மேலெழுச்சி மேர்பரப்புக் குளிர்ச்சியை உருவக்குகிரது.. மலைத்தொடர்கள் உருவாகும்போது மேற்பரப்பில் உள்ள பல கனிமங்கள் வளிமண்டலக் காற்றில் உள்ள கரியமில வளிமத்துடன் வினைபுரிந்து இந்நிகழ்வில் வேதிச் சிதர்வு ஏற்பட்டு வளிமண்டலத்தில் இருந்து கரிம ஓர்வளிமம் CO<sub>2</sub> நீக்கப்படுகிறது. இதனால் தரைமட்ட வெப்பநிலை குறைகிறது. இவரும் இவரது குழுவினரும் முதலில் ஆழ்கடல் படிவுகளில் உள்ள சுட்டிரான்சியம் ஓரகத் தனிம விகிதங்களை அளந்து மேலெழுச்சி வானிலைச் சிதர்வுக் கருதுகோளை நிறுவ முயன்றனர். ஆனால் விரைவில் கடலடி சுட்டிரான்சியம் நிலவலில் உள்ள ஐய நிலைகளை உணரலாயினர். இருபது ஆண்டுகட்குப் பிறகும் இன்னமும் இந்தக் கருதுகோள் ஆய்விலும் தொடர்ந்த விவாத்த்திலும் உள்ளது.  
இவர் பலதுறைப் பயன்பாட்டு ஆய்வுக்காகவும் பெயர்பெற்றவர்.  
இராய்மோவின் நடப்பு ஆய்வுத் திட்டங்களை http://moraymo.us/projects/ எனும் இணையத்தளத்தில் பார்க்கலாம்.  
.
# கார உப்பு

**கார உப்புகள்** *(Alkali salts or basic salts)* என்பவை ஒரு வலிமையான காரம் மற்றும் பலவீனமான அமிலம் ஈடுபடும் நடுநிலையாக்கல் வினையில் உருவாகும் உப்புகள் ஆகும்.  
சிலவகை உப்புகள் நடுநிலையாக இருப்பது போல் அல்லாமல் கார உப்புகள் அவற்றின் பெயருக்கு ஏற்பவே காரங்களாகச் செயல்படுகின்றன. பலவீனமான அமிலத்தில் இருந்து கிடைக்கும் இணைக்காரம் நீராற்பகுப்பு அடைந்து காரக்கரைசலாக மாறுவதால் இச்சேர்மங்கள் காரத்தன்மையைப் பெறுகின்றன. உதாரணமாக சோடியம் கார்பனேட்டில், கார்பானிக் அமிலத்திலிருந்து கிடைக்கும் கார்பனேட்டு நீராற்பகுப்பு அடைந்து ஒரு காரக் கரைசலாக மாறுகிறது. ஐதரோகுளோரிக் அமிலத்திலிருந்து கிடைக்கும் குளோரைடு உப்பான சோடியம் குளோரைடு நீராற்பகுப்பு அடைவதில்லை. அதனால் இவ்வுப்பு ஒரு கார உப்பாக இல்லை.  
கார உப்புக்கும் காரத்திற்கும் உள்ள வேறுபாடு என்னவெனில், காரம் என்பது கார உலோகங்கள் அல்லது காரமண் உலோகங்களின் கரையக்கூடிய ஐதராக்சைடு உப்புகள் ஆகும். ஆனால் கார உப்புகள் என்பவை, எந்த உப்பு நீராற்பகுப்பு அடைந்து காரக்கரைசலைக் கொடுக்கிறதோ அவ்வுப்பு காரவுப்பு எனப்படுகிறது. பொதுவாக ஐதராக்சைடு சேர்மங்கள் உப்புகள் என்று அழைக்கப்படுவதில்லை.
ஐதராக்சைடு அயனி மற்றும் பிற அயனிகளைக் கொண்டிருக்கும் சேர்மங்களையும் காரவுப்புகள் எனலாம். உதாரணம் வெள்ளை ஈயம். இது கார உப்பு அல்லது ஈய கார்பனேட்டு ஐதராக்சைடு என அழைக்கப்படுகிறது.  
கரையாத இக்கார உப்புகள் வீழ்படிவாக்கல் வினைகளின் மூலமாகத் தயாரிக்கப்படுகின்றன.  
உதாரணங்கள்:  
சோடியம் கார்பனேட்டு  
சோடியம் அசிட்டேட்டு  
பொட்டாசியம் சயனைடு  
சோடியம் சல்பைடு  
கார உப்புகள் பெரும்பாலும் பாத்திரம்கழுவி சலவைக்காரத் தூளின் பகுதிப்பொருளாகக் காணப்படுகின்றன.  
உதாரணங்கள்:  
கார மெட்டா சிலிக்கேட்டுகள்  
காரவுலோக ஐதராக்சைடுகள்  
சோடியம் கார்பனேட்டு  
சோடியம் பெர்கார்பனேட்டு
# பெரிலியம் தெலூரைடு

**பெரிலியம் தெலூரைடு** *(Beryllium telluride)* என்பது BeTe என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பெரிலியம் மற்றும் தெலூரியம் சேர்ந்து அணிக்கோவை மாறிலி மதிப்பு 0.5615 நானோ மீட்டர் அளவுடைய படிகத் திண்மமாக இது காணப்படுகிறது. சுமார் 3 எலக்ட்ரான் வோல்ட் ஆற்றல் இடைவெளியுள்ள குறைகடத்தியாகவும் இச்சேர்மம் காணப்படுகிறது. இதனுடைய நச்சு விளைவு தெரியவில்லை என்றாலும் தண்ணீருடன் தொடர்பு கொள்ளும் போது நச்சுத் தன்மையுள்ள ஐதரசன் தெலூரைடு வெளியாகிறது.
# கம்பிதைப்புக் கருவி

**பிணைப்பி** அல்லது 'கம்பிதைப்புக் கருவி' (ஆங்கிலத்தில்:stapler) ஒரு இயந்திர சாதனம் ஆகும். இது காகிதங்கள் அல்லது அதனைப் போன்ற ஒத்தப்பொருளை பிணைக்கப்பயன்படுகிறது. இது ஒரு மெல்லிய உலோக முள்ளை காகிதங்களின் வழியே உந்தித் தள்ளி அந்தமுள்ளின் முனைகள் மடிக்கப்படுவதால் காகிதங்களை பிணைக்கிறது. பிணைப்பி அரசுஅலுவலகங்கள், வணிகநிறுவனங்கள், வீடுகள் மற்றும் பள்ளிகளில் பரவலாக பயன்படுத்தப்படுகின்றன.  
பிணைப்பி காகிதங்களை இணைக்க மட்டுமல்லாமல் அறுவை சிகிச்சை உபகரணங்களாகவும், அறுவை சிகிச்சைகளின் பொழுது காயங்களை மறைக்க திசுக்களை இணைக்கவும் பயன்படுகிறது.  
பிணைப்பி இருவகைப்படும், 1. கைகளால் உபயோகப்படுத்துவது, 2. மின்சாரத்தால் உபயோகப்படுத்துவது. மின்சாரப் பிணைப்பியானது அதிக அளவிலான காகிதப் பக்கங்களை விரைவில் இணைக்கப் பயன்படுகிறது.  
பொதுவாக கைகளால் இயக்கப்படும் *பிணைப்பி* 15 பக்கங்களை இணைக்கும் வகையிலிருக்கும்.  
முதன் முதலாக பிணைப்பி, 18 ஆம் நூற்றாண்டில் பிரான்சு மன்னர் 15ஆம் லூயிஸ்க்கு செய்யப்பட்டது. 19 ஆம் நூற்றாண்டில் காகிதங்களின் பயன்பாடு அதிகரித்ததால் திறன்மிக்க பிணைப்பிகள் தேவைப்பட்டன.
# கால்சியம் பெர்மாங்கனேட்டு

**கால்சியம் பெர்மாங்கனேட்டு** *(Calcium permanganate)* என்பது Ca(MnO<sub>4</sub>)<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கால்சியம் உலோகம் மற்றும் இரண்டு பெர்மாங்கனேட்டு அயனிகள் சேர்ந்து இச்சேர்மம் உருவாகிறது. வலிமையான ஆக்சிசனேற்றியாகச் செயல்படும் இச்சேர்மம் காற்றில் எரியாது ஆனால் எரியும் பொருளின் எரிதலைத் தூண்டுகிறது, எரியும் பொருள் எரிந்து முடிந்தவுடன் இறுதியாக நிற்கும் கலவை வெடிக்க நேரிடலாம். எரியக்கூடிய நீர்மங்கள் கால்சியம் பெர்மாங்கனேட்டுடன் தொடர்பு கொள்ள நேர்ந்தால் உடனடியாக தீப்பிடிக்க நேரிடும். கந்தக அமிலத்துடன் தீப்பற்றலும் பென்சீன், கார்பன் டை சல்பைடு, இரு எத்தில் ஈதர், எத்தில் ஆல்ககால் பெட்ரோலியம் அல்லது இதர கரிமப் பொருட்களுடன் தொடர்பால் வெடித்தலும் நிகழும். இவ்வாறே அசிட்டிக் அமிலம் அல்லது அசிட்டிக் நீரிலியுடன் சேர்க்கப்படும் போது குளிரூட்டப்படாவிட்டால் வெடித்தல் ஏற்படும்.  
பொட்டாசியம் பெர்மாங்கனேட்டுடன் கால்சியம் குளோரைடு அல்லது அலுமினியம் பெர்மாங்கனேட்டுடன் கால்சியம் ஆக்சைடு வினைபுரிவதால் கால்சியம் பெர்மாங்கனேட்டு உண்டாகிறது.
# கால்சியம் பெர்மாங்கனேட்டு

## பயன்கள்

பற்களின் வெண்மைக்கு உதவுவதாக நம்பப்படுகிறது.
# இலானோ

**இலானோ புளூமர்** (**Elano Blumer**) (பிறப்பு: ஜீன் 14, 1981) பிரேசில் நாட்டைச் சேர்ந்த தொழில்முறை கால்பந்து வீரராவார். இவர் **இலானோ** (**Elano**) என்ற சுருக்கமானப் பெயரில் பெருவாரியாக அறியப்படுகிறார். இவர் முதன்மையாக, தாக்கும் நடுக்கள வீரராக ஆடுபவர். தற்போது, பிரேசில் நாட்டுக் கால்பந்துக் கழகமான சான்டோஸ்அணியிலிருந்துகடன்முறையில் இந்தியன் சூப்பர் லீக் அணியான சென்னையின் எப் சி-யில் ஆடி வருகிறார். இவர் தனது நுணுக்கமான மற்றும் துல்லியமான பந்து கடத்தும் திறன்,அணியினருக்குபந்தளித்தல் மற்றும் நிலைப்பந்தை துல்லியமாக உதைத்தலுக்குப்பெயர்பெற்றவராவார்.
# இலானோ

## கழக தொழில்முறை வாழ்க்கை

### ஆரம்பகால தொழில்முறை வாழ்க்கை

சாவோ பாவுலோ மாநிலத்தின் "குவாரனி" எனும் காற்பந்துக் கழகத்தில் தனது இளவயது தொழில்முறை காற்பந்து வாழ்க்கையை இலானோ துவக்கினார். "இன்டர்நேசியோனல்" எனும் அணியில் சிறிது காலம் இருந்த பிறகு, உலகப்புகழ்பெற்ற கால்பந்து ஜாம்பவான் "பெலே"-வின் அணியான சான்டோசுக்கு மாற்றலானார். அங்கு ஆடிய காலகட்டத்தில் தனது ஆட்டத்திறனை மேம்படுத்தியதோடு, கோல்களடிக்கும் நடுக்கள வீரராக உருவெடுத்தார். 2004-ஆம் ஆண்டில் பிரேசிலியரோ பட்டம் வென்ற சான்டோஸ் அணியில் முக்கிய அங்கம் வகித்தார். மூன்றாண்டுகள் சான்டோஸ் அணியில் விளையாடி 34 கோல்கள் அடித்திருந்த நிலையில், உக்ரைனிய அணியான "ஷக்தார் டொனெட்ஸ்க்"-குக்கு மாற்றலானார்.
# இலானோ

## கழக தொழில்முறை வாழ்க்கை

### ஷக்தார் டோனெட்ஸ்க்

தனது முதல் பருவத்தில் அணியில் அதிகம் பங்களிக்காத இலானோ, தனது இரண்டாம் பருவத்தில் மிகச்சிறப்பாக விளையாடி அணியின் மிக முக்கிய வீரராக உருமாறினார். மேலும், உக்ரைனிய கால்பந்துக் கூட்டிணைவில் ஆடி பிரேசில் நாட்டின் தேசிய அணியில் இடம்பிடித்த முதல் வீரர் எனும் பெருமையும் பெற்றார்.
# இலானோ

## கழக தொழில்முறை வாழ்க்கை

### மான்செஸ்டர் சிட்டி

₤8 மில்லியன் பரிமாற்றத் தொகைக்கு ஆகத்து 2007-இல் மான்செஸ்டர் சிட்டி அணிக்கு மாற்றலானார். 4 ஆண்டிற்கான ஒப்பந்தத்துடன் இப்பரிமாற்றம் நிகழ்ந்தது. இரண்டு பருவங்கள் மான்செஸ்டர் சிட்டி அணியில் விளையாடிய இலானோ, 64 போட்டிகளில் பங்கெடுத்து 17 கோல்கள் அடித்தார்.
# இலானோ

## கழக தொழில்முறை வாழ்க்கை

### கலாட்டாசாரே

சூலை 2009-இல் துருக்கி நாட்டு அணியான கலட்டசரேக்கு நான்கு ஆண்டுகள் ஒப்பந்தத்துடன் மாற்றலானார். அங்கு 9 எண் சீருடையுடன் ஆடிய இவர், 32 போட்டிகளில் ஆடி 3 கோல்கள் அடித்தார்.
# இலானோ

## கழக தொழில்முறை வாழ்க்கை

### மீண்டும் பிரேசிலில்

2010-ஆம் ஆண்டில் மீண்டும் பிரேசிலுக்குத் திரும்பிய இலானோ, சான்டோஸ், கிரெமியோ, பிளெமெங்கோ அணிகளுக்காக ஆடினார். 2014-ஆம் ஆண்டில் பிளெமெங்கோ அணியிலிருந்து கிரெமியோ கழகத்துக்குத் திரும்பிய இலானோ, கிரெமியோ கழகத்துடனான ஒப்பந்தத்தை முடித்துக் கொண்டார்.
# இலானோ

## கழக தொழில்முறை வாழ்க்கை

### சென்னையின் எப் சி

2014-ஆம் ஆண்டில் மூன்றுமாத ஒப்பந்தத்துடன் இந்தியன் பிரீமியர் லீக் அணியான சென்னையின் எப் சியில் இணைந்தார். தனது முதல் பருவத்தில் எட்டு கோல்களுடன் கூட்டிணைவின் அதிகபட்ச கோல்களடித்த வீரராக விளங்கினார். தனது இரண்டாவது பருவத்தில் சென்னையின் எப் சி, இந்தியன் பிரீமியர் லீக் கோப்பையை வெல்ல உதவினார்.
# இலானோ

## சர்வதேச விளையாட்டு வாழ்க்கை

2004-ஆம் ஆண்டில் முதன்முதலில் பிரேசில் தேசிய காற்பந்து அணிக்காக ஆடிய இலானோ, மொத்தமாக 50 போட்டிகளில் ஆடி 9 கோல்களை அடித்திருக்கிறார்.  
2007 கோபா அமெரிக்கா, 2010 காற்பந்து உலகக்கோப்பை மற்றும் 2011 கோபா அமெரிக்கா போட்டிகளில் ஆடிய பிரேசில் அணியில் இலானோ இடம்பிடித்தார்.
# இலானோ

## சர்வதேச விளையாட்டு வாழ்க்கை

### 2010 காற்பந்து உலகக்கோப்பை

2010 உலகக் கோப்பைப் போட்டித் தொடரில், பிரேசிலின் முதல் இரண்டு போட்டிகளிலும் (வடக்கு கொரியா, ஐவரி கோஸ்ட் அணிகளுக்கெதிராக) கோல்கள் அடித்த இலானோ, இரண்டாவது போட்டியில் காயத்துடன் வெளியேறினார். அதன்பிறகான போட்டிகளில் இலானோ பங்கேற்கவில்லை.
# இலானோ

## சர்வதேச விளையாட்டு வாழ்க்கை

### 2011 கோபா அமெரிக்கா

அர்ஜென்டினாவில் நடைபெற்ற 2011 கோபா அமெரிக்காவுக்கான பிரேசில் அணியில் இடம்பெற்ற இலானோ, இரண்டு போட்டிகளில் பதில்வீரராக ஆடினார். ஆட்டமுடிவில் சமநிலையில் இருந்த காலிறுதியில் தண்ட-உதையைத் தவறவிட்ட மூன்று வீரர்களுள் ஒருவராகி, பிரேசில் அப்போட்டித் தொடரிலிருந்து வெளியேறக் காரணமானார்.
# சான்டோஸ் கால்பந்துக் கழகம்

**சான்டோஸ் கால்பந்துக் கழகம்** (**Santos FC**), பொதுவாக **சான்டோஸ்** என அறியப்படுவது, பிரேசில் நாட்டைச் சேர்ந்த தொழில்முறை கால்பந்து அணியாகும். இது பிரேசிலின் சாவோ பாவுலோ மாநிலத்தைச் சேர்ந்த சான்டோஸ் நகரில் அமைந்துள்ளது. சங்கக் கால்பந்து அணிக்காக முதன்மையாக அறியப்பட்டாலும், இக்கழகம் ஏனைய பல விளையாட்டுப் போட்டிகளிலும் ஈடுபடுகிறது. இக்கால்பந்து அணி பாவுலிஸ்டா எனப்படும் "சாவோ பாவுலோ" மாநில முதன்மை கால்பந்துத் தொடரிலும், பிரேசிலின் முதன்மையான கூட்டிணைவுத் தொடரான "பிரேசிலியரோ"-விலும் இடம்பெற்று ஆடிவருகிறது. பிரேசிலியரோ கூட்டிணைவுத் தொடரிலிருந்து தகுதி குறைப்பு செய்யப்படாத ஐந்து அணிகளில் இது ஒன்றாகும்; ஏனையவை, சாவோ பாவுலோ, ஃபிளெமெங்கோ, இன்டர்நேசியோனல் மற்றும் குருசெய்ரோ.
# சான்டோஸ் கால்பந்துக் கழகம்

## வெளியிணைப்புகள்

;அதிகாரபூர்வ இணையத்தளங்கள்
- சான்டோஸ் இணையத்தளம்
- யூட்யூபில் தொகுப்பு சான்டோஸ் கால்பந்துக் கழகம்
# குரோமைட்டு (சேர்மம்)

வேதியியலில் **குரோமைட்டு** *( chromite)* என்பது CrO<sup>−</sup><sub>2</sub>. எதிர்மின்னயனியைக் கொண்டுள்ள சேர்மங்களைக் குறிக்கும். நேரயனிகளுடன் இறுக்கமாகப் பிணைந்த நிலையில் காணப்படும் இவ்வெதிர் அயனி தனித்து இருப்பதில்லை. மிகவும் பரவலாக அறியப்பட்ட குரோமைட்டு இதே பெயரிலுள்ள FeCr<sub>2</sub>O<sub>4</sub> என்ற மூலக்கூற்று வாய்ப்பாடு கொண்ட ஒரு கனிமம் ஆகும். இதைத்தவிர பல குரோமைட்டுகள் அறியப்படுகின்றன.  
பெரும்பாலான குரோமைட்டுகளின் வாய்ப்பாடு MCrO<sub>2</sub> அல்லது MCr2O<sub>4</sub>,என்றே அமைகிறது. Cr(III) அயனியைக் கொண்டுள்ள பிற எதிர்மின்னயனிச் சேர்மங்களும் குரோமைட் என்ற வகைப்பாட்டுக்குள் இடம்பெறுகின்றன. உதாரணமாக, அறுசயனோகுரோமைட்டு மற்றும் அறு ஐதராக்சிகுரோமைட்டுகள் முறையே [Cr(CN)<sub>6</sub>]<sub>3</sub><sup>−</sup> மற்றும் [Cr(OH)<sub>6</sub>]<sub>3</sub><sup>−</sup>,எதிர்மின்னயனிகளால் ஆனவையாகும். ஐயுபிஏசி முறை பெயரிடும் திட்டத்தில் குரோமைட்டுகள் குரோமேட்டு(III) என்று வழங்கப்படுகின்றன இருப்பினும் இம்முறையிலான பெயர் அரிதாகவே பின்பற்றப்படுகிறது.  
குரோமியம்(III) ஆக்சைடுடன் உலோக ஆக்சைடுகள் வினைபுரிவதால் குரோமைட்டுகள் உருவாகின்றன:
:Cr<sub>2</sub>O<sub>3</sub> + MgO → MgCr<sub>2</sub>O<sub>4</sub>.  
குரோமைட்டுச் சேர்மங்களான FeCr<sub>2</sub>O<sub>4</sub> போன்றவற்றை கோட்பாட்டு அளவிளான அமிலமான HCrO<sub>2</sub> குரோமசு அமிலத்தில் இருந்து தருவிக்க இயலும். ஆனால் இவ்வினச்சேர்மம் தனித்து அறியப்படவில்லை.
# முப்பிரிவு (கணிதம்)

கணிதத்தின் **முப்பிரிவு** அல்லது **முத்துமி** (இலங்கை வழக்கு) (*trichotomy*) விதிப்படி, ஒவ்வொரு மெய்யெண்ணும் நேர் எண்ணாகவோ அல்லது எதிர் எண்ணாகவோ அல்லது பூச்சியமாகவோ இருக்கும்.  
<math>\forall x\in\mathbb{R},</math> <math> x > 0, x < 0, x = 0 </math> என்ற மூன்றில் ஏதாவது ஒன்று மட்டுமே உண்மையாக இருக்கும்.  
மரபார்ந்த தருக்கத்தில், மெய்யெண்களின் சாதாரண ஒப்பீட்டிற்கு *முப்பிரிவு அடிகோள்* (*axiom of trichotomy*) உண்மையாக அமைவதால், அது முழு எண்களின் ஒப்பீட்டிற்கும், விகிதமுறு எண்களின் ஒப்பீட்டிற்கும் உண்மையாக அமையும்.  
;ஈருறுப்பு உறவு
*X* கணத்தின் மீது வரையறுக்கப்பட்ட ஈருறுப்பு உறவு *R* க்கான முப்பிரிவு விதி:  
:*X* இன் ஏதேனுமிரு உறுப்புகள் *x* , *y* எனில்,  
<math> \ x R y ,</math> <math>\ y R x ,</math> <math>x = y</math> ஆகிய மூன்றில் ஏதேனும் ஒன்று மட்டுமே உண்மையாகும்.  
:<math>\forall x, y \in X, \ x R y \lor y R x \lor x = y </math>  
- முப்பிரிவு விதிக்குட்பட்ட உறவு எதிர்வு உறவாக இருக்க முடியாது.
- முப்பிரிவு விதிக்குட்பட்ட உறவு, கடப்பு உறவெனில் அது எதிர்சமச்சீர் உறவாகவும், சமச்சீரற்ற உறவாகவும் இருக்கும் (முப்பிரிவுக்குட்பட்ட உறவில் *xRy* , *yRx* இரண்டும் ஒரே சமயத்தில் உண்மையாக இருக்க முடியாது).
- முப்பிரிவானது, வரிசை உறவின் ஒரு பண்பாக அமையும்:
:*X* கணத்தின் மீது வரையறுக்கப்பட்ட வரிசை உறவு <math> < </math>
:*X* கணத்தின் ஏதேனுமிரு உறுப்புகள் *x* , *y*  
<math>x < y, x = y</math>, அல்லது <math> x> y</math> ஆகிய மூன்றில் ஏதாவது ஒன்று மட்டுமே உண்மையாக இருக்கும்:  
கணிதக் குறியீட்டில்:
:<math>\forall x \in X \, \forall y \in X \, ( ( x < y \, \land \, \lnot (y < x) \, \land \, \lnot( x = y )\, ) \lor \, ( \lnot(x < y) \, \land \, y < x \, \land \, \lnot( x = y) \, ) \lor \, ( \lnot(x < y) \, \land \, \lnot( y < x) \, \land \, x = y \, \, ) ) \,.</math>  
வரிசை உறவை எதிர்வாகவும், கடப்பாகவும் கொண்டால்:
:<math>\forall x \in X \, \forall y \in X \, ( (x < y) \, \lor \, (y < x) \, \lor \, (x = y) ) \,.</math>
# குரோம் ஆரஞ்சு

**குரோம் ஆரஞ்சு** (*Chrome orange*) அல்லது **குரோம் சிவப்பு** (*chrome red*) என்பது ஈயம்(II) குரோமேட்டு மற்றும் ஈயம்(II) ஆக்சைடு (மூலக்கூற்று வாய்ப்பாடுகள் முறையே, PbCrO<sub>4</sub> மற்றும் PbO) சேர்மங்கள் இணைந்து உருவாகும் ஆரஞ்சு வண்ண நிறமியாகும். ஈயம்(II) சேர்மங்களை குரோமேட்டுடன் சேர்த்து காரக் கரைசலில் வீழ்படிவாக்குதல் மூலமாக குரோம் ஆரஞ்சு நிறமி தயாரிக்கப்படுகிறது. குரோம் மஞ்சள் உடன் லை எனப்படும் காரநீர் சேர்த்து சூடுபடுத்தியும் இதைத் தயாரிக்க முடியும். ஈயம் மற்றும் அறு இணைதிறன் குரோமியம் இரண்டையும் பெற்றிருப்பதால் குரோம் ஆரஞ்சு ஒரு நச்சுப்பொருளாகும்.  
முற்காலத்தில் சாயங்களில் நிறமியாக குரோம் ஆரஞ்சு பயன்படுத்தப்பட்டது. தற்பொழுது ஈயம் மற்றும் அதன் சேர்மங்களை சாயத்தில் இருந்து நீக்கும் திட்டத்தால் இதைப் பயன்படுத்துவது சட்டப்பூர்வமாகத் தடை செய்யப்பட்டுள்ளது.
# தாமிரபரணி இராச்சியம்

**தாமிரபரணி இராச்சியம்** அல்லது **தம்பபன்னி இராச்சியம்** என்பது இலங்கையினதும் இராசரட்டை இராச்சியத்தினதும் பண்டைய நிருவாக மையம் ஆகும். அது பொ.கா.மு. 543 இல் தற்கால இலங்கையின் முதலாவது சிங்களக் குடியேற்றத்துடன் ஆரம்பமாகி பொ.கா.மு. 505 வரை நிலவியது. தாமிரபரணியில் பண்டைய இந்தியாவிலிருந்து தன் பெற்றோரால் துரத்தியடிக்கப்பட்ட ஓர் இளவரசனான விஜயன் மட்டுமே அரசனாக இருந்தான்.
# தாமிரபரணி இராச்சியம்

## பெயர்

தம்பபன்னி எனும் பெயர் *தாம்ரபரணி* அல்லது தாம்ரவர்ணி எனும் சமற்கிருதப் பெயரிலிருந்து ஏற்பட்டதாகும். இது விஜயனும் அவனது தோழர்களும் வந்திறங்கிய இடத்தில் அவர்கள் தொட்ட மண் செப்பு நிறத்தில் அல்லது வெண்கல நிறத்தில், அஃதாவது தாமிர நிறத்தில் காணப்பட்டதனாலாகும். இதனைத் தழுவியே தாமிரபரணி எனப் பெயரிடப்பட்டது. இப்பெயரே கிரேக்க மொழியில் தப்ரபேன் என்றும் பாளி மொழியில் தம்பபன்னி என்றும் குறிப்பிடப்படுகிறது.
# தாமிரபரணி இராச்சியம்

## மேலும் பார்க்க

- இலங்கை வரலாறு
- இலங்கையின் ஆட்சியாளர்களின் பட்டியல்
# அசிட்டோனைடு

நீல வண்ணத்திலும் அசிட்டோன் பகுதி சிவப்பு வண்ணத்திலும் காட்டப்பட்டுள்ளது.]]  
கரிம வேதியியலில் **அசிட்டோனைடு** *( acetonide)* என்பது ஒரு வேதி வினைக்குழு ஆகும். இவ்வினைக்குழுவானது டையாலுடன் கூடிய அசிட்டோனின் கீட்டாலால் ஆக்கப்பட்டுள்ளது. சமபுரொப்பைலிடின் கீட்டால் என்பது வேதிமுறைப்படியான சரியான பெயராக இருக்கும் என்று கருதப்படுகிறது. 1,2 மற்றும் 1,3 டையால்களுக்குரிய பொதுவான பாதுகாப்புக் குழுவாக இக்குழு இருக்கிறது . நீர்த்த அமிலக் கரைசலால் நீராற்பகுப்பு செய்து இப்பாதுகாப்புக் குழுவை டையாலில் இருந்து நீக்க முடியும்.  
புரணித்திரலனைய அசிட்டோணைடுகள் தோல் மருத்துவத்தில் மருந்தாகப் பயன்படுத்தப்படுகின்றன. ஏனெனில் அதீதக் கொழுப்பு விருப்பப் பண்பினால் இவை தோலில் நன்கு ஊடுருவும் எனக் கருதப்படுகிறது.  
- புளுகுளோரோலோன் அசிட்டோனைடு
- புளுவோசினோலோன் அசிட்டோனைடு
- மூவமிசினோலோன் அசிட்டோனைடு  
ஒரு பாதுகாப்புக் குழுவாக அசிட்டோனைடு பயன்படுகிறது என்பதற்கு உதாரணமாக, சிக்கலான கரிமத் தொகுப்புவினையான நிக்காலவ் டாக்சால் மொத்தத் தொகுப்பு என்ற வினையைக் கூறலாம். சர்க்கரை மற்றும் சர்க்கரை ஆல்ககால்களுக்கு இச்சேர்மம் சோல்கீட்டால் வடிவில் பொதுவானதொரு பாதுகாப்புக்குழுவாக இருக்கிறது.
# காமரூப பேரரசு

**காமரூப பேரரசு** அல்லது **பிராக்ஜோதிஷ்புரம்** (Kāmarūpa or Pragjyotisha), இந்தியாவின் வடகிழக்கில் தேவா பேரரசுக்குப் முன்னர் எழுச்சி கொண்ட அசாமியப் பேரரசாகும். இப்பேரரசு 350 முதல் 1140 ஆண்டு முடிய மூன்று அரச குலங்கள், தற்கால குவகாத்தி, திஸ்பூர் மற்றும் *துர்ஜெயா* ஆகிய நகரங்களை தலைநகராகக் கொண்டு ஆண்டனர்.
இப்பேரரசில் தற்கால அசாமின் பிரம்மபுத்திர சமவெளி, பூடான், வங்காளம் மற்றும் பிகாரின் சில பகுதிகள் இருந்தன.  
மகாபாரத காவியத்தில் *ஜோதிஷ்புரம்* நகரத்தைப் பற்றியும், அதனை ஆண்ட மன்னர்களின் பெயர்கள் குறிப்பிடப்பட்டுள்ளது.
# காமரூப பேரரசு

## பேரரசைக் குறித்த ஆதாரங்கள்

புவியியல் மற்றும் வரலாற்று அறிஞர் தாலமியின் குறிப்புகளில், இப்பேரரசின் மக்களை கிராதர்கள் எனப்படும் மலைவாழ் மக்கள் எனக் குறிப்பிடுகிறார்.  
அசோகரின் அலகாபாத் தூண்களில் காமரூபம் மற்றும் தேவா நாட்டை ஆண்ட மன்னர்களை **பிராத்யாந்த நிரிபதிகள்** எனக் குறிப்பிட்டுள்ளது.
# காமரூப பேரரசு

## காமரூபம் பேரரசின் ஆட்சியாளர்கள்

### வர்மன் அரச குலத்தினர் 350–650

1. புஷ்யவர்மன் 350 - 374 காமரூப பேரரசை நிறுவியவர்
1. சமுத்திர குப்தன் 374–398
1. கல்யாணவர்மன் 422-446 தேவா பேரரசை வென்றவர்
1. மகேந்திரவர்மன் 470-494
1. நாராயணவர்மன் 494–518
1. பூதிவர்மன் 518–542 அஸ்வமேதயாகம் செய்தவர்
1. பாஸ்கர வர்மன் 542-566 - கி. பி 643இல் யுவான் சுவாங் பாஸ்கரவர்மனுடன், பிரயாகை எனப்படும் அலகாபாத்தில் நடந்த திருவிழாவில் ஹர்ஷவர்தனருடன் கலந்து கொண்டார்.
1. ஸ்திதவர்மன் 566–590 தற்கால வங்காள தேசத்தை வென்றவர்.
# காமரூப பேரரசு

## காமரூபம் பேரரசின் ஆட்சியாளர்கள்

### காமரூப மிலேச்ச குல அரசர்கள் 650–900

1. சாலஸ்தம்பா 655–670 காமரூப பேரரசின் ஒரு பகுதிக்கு ஆளுனராக இருந்தவர்,
1. விஜயா என்ற விக்கிரஹஸ்தம்பா
1. ஹர்சதேவா என்ற ஹர்சவர்மன் (725-745)
1. இரண்டாம் பாலவர்மன்
1. சலம்பன்
1. ஹர்ஜாரவர்மன் (815-832)
1. வனமால வர்மதேவன்
1. ஜெயமாலன் என்ற வீரபாகு (855-860)
1. மூன்றாம் பாலவர்மன் (860-880)
1. தியாகசிம்மன் (890-900)
# காமரூப பேரரசு

## காமரூபம் பேரரசின் ஆட்சியாளர்கள்

### காமரூப பால அரசமரபு ஆட்சியாளர்கள்

1. பிரம்ம பாலன் (900-920)
1. இரத்தின பாலன் (920-960)
1. இந்திர பாலன் (960-990)
1. கோபாலன் (990-1015)
1. ஹர்சபாலன் (1015-1035)
1. தர்மபாலன் (1035-1060)
1. ஜெயபாலன் (1075-1100)
1. திம்கியாதேவன் (1110–1126)
# வேலநாட்டி சோடர்கள்

| வெலநாடு துர்ஜய தலைவர்கள் |  |  |
| --- | --- | --- |
| முதலாம் கொங்க சோடர் | 1076–1108 |  |
| முதலாம் ராஜேந்திர சோடர் | 1108–1132 |  |
| இரண்டாம் கொங்க சோடர் | 1132–1161 |  |
| இரண்டாம் ராஜேந்திர சோடர் | 1161–1181 |  |
| மூன்றாம் கொங்க சோடர் | 1181–1186 |  |
| பிரித்திவிஸ்வர சோடர் | 1186–1207 |  |
| மூன்றாம் ராஜேந்திர சோடர் | 1207–1216 | } |
**வெலநாட்டி சோடர்கள்** இவர்கள் கீழைச் சாளுக்கியர்களின் கீழ் போர் வீரர்கள் மற்றும் தளபதிகளாக பணியாற்றினர். பிறகு இவர்கள் தனி ஆட்சி செய்ய தொடங்கினார்கள். இவர்களில் கொங்கா என்பவர் இவ்வரசை தோற்றுவித்தார். தற்போதைய குண்டூர் மாவட்டப் பகுதிகள், வெலநாடு என அழைக்கப்பட்டது.  
கிபி 1076 இலிருந்து கிபி 1216 வரைக்கும் அவர்களுக்குத் தொடர்ச்சியான வரலாறு இருக்கிறது. இவர்கள் குண்டூரை ஆண்டவர்கள். பின்னர் வேங்கியில் இருந்தனர். வெலநாட்டு சோழர்கள் துர்ஜய குடும்பத்தினர் என பல கல்வெட்டுகள் மூலம் அறியலாம். அந்த காலகட்டத்தில் ஆண்ட ஏழு வெலநாட்டு மன்னர்களில் மூன்று பேர் ராஜேந்திர சோழன் என்ற பெயரை வைத்திருந்தனர். பிற்காலத்தில் பாண்டியர்களுக்கும் காகதீய மன்னர்களுக்கும் ஏற்பட்ட போர்களில் இவர்கள் மிகவும் அடிபட்டனர். முடிவில் காகதீயப் பேரரசில் இவர்கள் நாடு அடக்கப்பட்டுவிட்டது.
# வேலநாட்டி சோடர்கள்

## ஜாயப நாயுடு

ஜாயபநாயுடு அல்லது ஜாயபசேனானி என்பவர் இடைக்காலத்தில் தற்போதைய ஆந்திராவில் உள்ள வாரங்கல் பகுதியை ஆட்சி செய்த காகதீய மன்னர் கணபதி தேவா அவர்களின் இராணுவ தளபதியாக இருந்தார். இவர் கம்மவார் இனத்தைச் சேர்ந்தவர். காகதீய பேரரசர் கணபதி தேவா (1241 CE) கைகளில் வெலநாட்டு சோடர்கள் தோல்வியை தழுவிய பின்னர் பல நாயக்க வீரர்கள் வாரங்கல்லுக்கு இடம் பெயர்வதற்கும் காகதீய இராணுவத்தில் சேர்வதற்கும் வழிவகுத்தது. ஜாயபநாயுடு கம்மநாட்டின் ஒரு வீரம் மிக்க தளபதி ஆவார்த. இவர்காகதீய யானைப்படையின் தளபதியாக நியமிக்கப்பட்டார். ஜெயபா நாயுடுவின் தங்கைகளான நாரம்மா பேரம்மா ஆகிய இருவரையும் காக்கத்திய பேரரசர் கணபதி தேவா திருமணம் செய்து கொண்டார்.
# வேலநாட்டி சோடர்கள்

## சிங்க இலச்சனை

வேலநாட்டி சோடர்கள் தங்களின் குல அடையாளமாக சிங்க இலச்சினையை பயன்படுத்தினார்கள்.